6.2.2023
MT
Il-Ġurnal Uffiċjali tal-Unjoni Ewropea
C 45/27
Informazzjoni dwar il-proċedimenti quddiem l-EUIPO Proprjetarju tat-trade mark kontenzjuża: il-parti l-oħra quddiem il-Bord tal-Appell Trade mark kontenzjuża kkonċernata: it-trade mark verbali tal-Unjoni Ewropea “Haus & Grund” – Trade mark tal-Unjoni Nru 7 161 052 Proċedimenti quddiem l-EUIPO: proċedimenti ta’ kanċellazzjoni Deċiżjoni kkontestata: id-deċiżjoni tal-Ħames Bord tal-Appell tal-EUIPO tas-26 ta’ Ottubru 2022 fil-Każ R 84/2022-5
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata; — tordna lill-EUIPO jħassar mir-reġistru tat-trade marks tal-Unjoni t-trade mark verbali tal-Unjoni Nru 7 161 052 “Haus & Grund” għall-prodotti u s-servizzi kollha fil-klassijiet 9, 16, 35, 36, 38, 42, 45, jiġifieri: Klassi 9: mezzi tad-data; software għall-akkwist, il-bejgħ, l-amministrazzjoni, il-kiri, il-kostruzzjoni u l-operat ta’ bini, installazzjonijiet u tagħmir; Klassi 16: prodotti tal-istampar; Klassi 35: reklamar; maniġment; amministrazzjoni kummerċjali; servizzi ta’ konsulenza dwar in-negozju; xogħol ta’ uffiċċju; riċerka, ġbir, kompilazzjoni sistematika ta’ informazzjoni, inklużi sentenzi u deċiżjonijiet ġudizzjarji kif ukoll dispożizzjonijiet ta’ kull tip; Klassi 36: affarijiet relatati mal-proprjetà immobbli; opinjoni ta’ esperti fis-settur tal-assigurazzjoni, tal-finanzi, tal-proprjetà immobbli u l-affarijiet monetarji; Klassi 38: għoti ta’ aħbarijiet, inklużi sentenzi u deċiżjonijiet ġudizzjarji kif ukoll dispożizzjonijiet ta’ kull tip; Klassi 42: opinjoni ta’ esperti tekniċi, konsulenza teknika; ħolqien ta’ software għall-akkwist, il-bejgħ, il-kiri, il-kostruzzjoni, l-amministrazzjoni u l-operat ta’ bini, installazzjonijiet u tagħmir; ħolqien ta’ software għall-ottimizzazzjoni tal-ġestjoni, tal-profitabbiltà, tal-użu, tal-kummerċjalizzazzjoni u tal-konservazzjoni tal-beni immobbli u tat-tagħmir; Klassi 45: servizzi legali; — tikkundanna lill-EUIPO għall-ispejjeż.
Motivi invokati — Ksur tal-Artikolu 59(1)(a), moqri flimkien mal-Artikolu 7(1)(c) tar-Regolament (UE) 2017/1001 tal-Parlament Ewropew u tal-Kunsill; — Ksur tal-Artikolu 59(1)(a), moqri flimkien mal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill.